Waldemar Brøgger
Store norske leksikon,Språk og litteratur,Norsk og samisk litteratur,Norges litteratur 1900-1960
Waldemar Brøgger var en norsk forfatter og journalist. Han vakte oppsikt ved en bråmoden debutroman, Den evige vilje (1932), som ble fulgt av en rekke romaner. Om atskillig skarpsindighet vitner det kulturfilosofiske skrift Vår tids undergang (1935). Under pseudonymet Carsten Frogner utgav han Den osynliga fronten (Stockholm 1943), en bok som med sin åpne omtale av krigsfarlig stoff vakte skarp kritikk på norsk side.
Brøgger skrev senere flere historiske romaner, blant annet Tre ganger dronning (1948), kriminalromaner, blant annet Spebarn kidnappet i Frognerparken (1959), og reiseskildringene Med motorbåt til Middelhavet (1956) og I solskinnsland (1957). Blant hans oversettelser må nevnes den store utgaven av Tusen og en natt (seks bind, 1950).Brøgger redigerte flere oppslagsverker, blant annet flere utgaver av Cappelens leksikon, Skikk og bruk (1960); Combi. Visuelt leksikon (1968–1970) og Media (1977–1979 og senere utgaver). Han skrev også Norges-leksikonet i samleverket Norge (1963), essaysamlingen Hvor magien hører hjemme (1951) og Alene i universet – en humanetikers verdensbilde (1986).Brøgger var sønn av Anton Wilhelm Brøgger (1884–1951), og bror av Niels Christian Ursin Brøgger. Les mer i Store norske leksikon Waldemar Brøgger i Norsk biografisk leksikon